
RADVILIŠKIO RAJONO SAVIVALDYBĖS TARYBA

SPRENDIMAS
DĖL RADVILIŠKIO RAJONO SAVIVALDYBĖS TARYBOS 2025 M. VASARIO 13 D. SPRENDIMO NR. T-589 „DĖL PRITARIMO ĮGYVENDINTI PROJEKTĄ „PAPILDOMŲ MAISTO / VIRTUVĖS ATLIEKŲ APDOROJIMO PAJĖGUMŲ SUKŪRIMAS ŠIAULIŲ REGIONE“ PAKEITIMO

2025 m.                         d. Nr. T-
Radviliškis

Vadovaudamasi Lietuvos Respublikos vietos savivaldos įstatymo 6 straipsnio 31 punktu, Pažangos priemonės Nr. 02-001-06-10-02 „Skatinti atliekų perdirbimą ir antrinių žaliavų naudojimą“ veiklos „Maisto ir virtuvės atliekų perdirbimo pajėgumų plėtra“ projektų finansavimo sąlygų aprašu, patvirtintu Lietuvos Respublikos aplinkos ministro 2023 m. balandžio 27 d. įsakymo Nr. D1-124 „Dėl 2022–2030 metų plėtros programos valdytojos Lietuvos Respublikos aplinkos ministerijos aplinkos apsaugos ir klimato kaitos valdymo plėtros programos pažangos priemonės Nr. 02-001-06-10-02 „Skatinti atliekų perdirbimą ir antrinių žaliavų naudojimą“ įgyvendinimo“ 2.1, 2.6 ir 2.9 punktais,  Radviliškio rajono savivaldybės taryba nusprendžia:
Pakeisti Radviliškio rajono savivaldybės tarybos 2025 m. vasario 13 d. sprendimą Nr. T-589 „Dėl pritarimo įgyvendinti projektą „Papildomų maisto / virtuvės atliekų apdorojimo pajėgumų sukūrimas Šiaulių regione“:
. Pakeisti 2 punktą ir jį išdėstyti taip: 
„. Skirti Projektui įgyvendinti ne mažiau kaip 15 procentų (dotacijomis) tinkamų finansuoti Projekto įgyvendinimo išlaidų, jas paskirstant tarp dalyvaujančių Projekte partnerių teisėmis savivaldybių ir VšĮ Šiaulių regiono atliekų tvarkymo centro. Tinkamos finansuoti Projekto įgyvendinimo išlaidos tarp Projekte partnerių teisėmis dalyvaujančių savivaldybių paskirstomos pagal jų turimą VšĮ Šiaulių regiono atliekų tvarkymo centro dalininko balsų skaičių. Projekte nedalyvaujančių savivaldybių tinkamas finansuoti Projekto įgyvendinimo išlaidas, taip pat nenumatytas ar netinkamas finansuoti, tačiau Projektui įgyvendinti būtinas išlaidas apmoka VšĮ Šiaulių regiono atliekų tvarkymo centras pagal Projekte nedalyvaujančių savivaldybių turimą VšĮ Šiaulių regiono atliekų tvarkymo centro dalininko balsų skaičių. Projekto biudžeto lėšų, nenumatytų ar netinkamų finansuoti, tačiau Projektui įgyvendinti būtinų išlaidų dalies, tenkančios Radviliškio rajono savivaldybei Projekte, papildomas finansavimas gali būti skiriamas tik pasirašius papildomą susitarimą prie sutarties, nurodytos šio sprendimo 4 punkte“.
. Pakeisti 4 punktą ir jį išdėstyti taip:
„. Pritarti Jungtinės veiklos (partnerystės) sutarties pakeitimui (nauja redakcija pridedama).“



Savivaldybės meras








RADVILIŠKIO RAJONO SAVIVALDYBĖS TARYBOS 2025 M. BIRŽELIO  18  D. SPRENDIMO PROJEKTUI „DĖL PRITARIMO ĮGYVENDINTI PROJEKTĄ „PAPILDOMŲ MAISTO / VIRTUVĖS ATLIEKŲ APDOROJIMO PAJĖGUMŲ SUKŪRIMAS ŠIAULIŲ REGIONE“
AIŠKINAMASIS RAŠTAS

2025-06-10
Radviliškis

. Projekto rengimą paskatinusios priežastys, parengto sprendimo projekto tikslai ir uždaviniai. 
Radviliškio rajono savivaldybės tarybos (toliau – Taryba) sprendimo projekto tikslas – pritarti projekto „Papildomų maisto / virtuvės atliekų apdorojimo pajėgumų sukūrimas Šiaulių regione“ (toliau – Projektas) įgyvendinimui, patikslinus investicijų projektą dėl partnerių sudėties.
. Projekto iniciatoriai (institucija, asmenys ar piliečių atstovai) ir rengėjai.
VšĮ Šiaulių regiono atliekų tvarkymo centras, Radviliškio rajono savivaldybės administracijos Statybos ir viešosios tvarkos skyrius. Tarybos sprendimo projektas buvo derintas su Savivaldybės administracijos Statybos ir viešosios tvarkos skyriumi. Gauti teigiami suderinimai. 
. Kaip šiuo metu yra reguliuojami projekte aptarti teisiniai santykiai.
Tarybos sprendimo projekto parengimą reglamentuoja Lietuvos Respublikos vietos savivaldos įstatymo 6 straipsnio 31 punktas, Pažangos priemonės Nr. 02-001-06-10-02 „Skatinti atliekų perdirbimą ir antrinių žaliavų naudojimą“ veiklos „Maisto ir virtuvės atliekų perdirbimo pajėgumų plėtra“ projektų finansavimo sąlygų aprašas, patvirtintas Lietuvos Respublikos aplinkos ministro 2023 m. balandžio 27 d. įsakymu Nr. D1-124 „Dėl 2022–2030 metų plėtros programos valdytojos Lietuvos Respublikos aplinkos ministerijos aplinkos apsaugos ir klimato kaitos valdymo plėtros programos pažangos priemonės Nr. 02-001-06-10-02 „Skatinti atliekų perdirbimą ir antrinių žaliavų naudojimą“ įgyvendinimo“. 
. Kokios siūlomos naujos teisinio reguliavimo nuostatos, kokių teigiamų rezultatų laukiama. 

Sprendimo projekte numatyta, kad Projektui įgyvendinti skiriama ne mažiau kaip 15 procentų patvirtinto Projekto biudžeto lėšų. Šios lėšos paskirstomos tarp dalyvaujančių savivaldybių, proporcingai pagal jų turimą dalininko balsų skaičių (išskyrus atsisakiusias dalyvauti), ir VšĮ Šiaulių regiono atliekų tvarkymo centro. Taip pat nustatoma, kad nenumatytos arba netinkamos finansuoti, tačiau Projekto įgyvendinimui būtinos išlaidos, tenkančios Radviliškio rajono savivaldybei, dengiamos iš Radviliškio rajono savivaldybės biudžeto lėšų. 
Sprendimo projektu siūloma: 
. pritarti, kad Projektą įgyvendintų VšĮ Šiaulių regiono atliekų tvarkymo centras bendradarbiaujant su partneriais – Šiaulių miesto, Šiaulių rajono, Radviliškio rajono, Joniškio rajono ir Kelmės rajono savivaldybėmis; 
. pritarti atnaujintam Jungtinės veiklos (partnerystės) sutarties projektui; 
. pavesti administracijos direktoriui pasirašyti minėtą sutartį ir Projekte dalyvauti partnerio teisėmis; 
. nustatyti, kad nuosavybės teisę į Projekto įgyvendinimo metu sukurtą turtą įgyja VšĮ Šiaulių regiono atliekų tvarkymo centras. 
Planuojama, kad įgyvendinus Projektą maisto-virtuvės atliekų (toliau – MVA) pirminio rūšiavimo ir surinkimo paslaugų prieinamumo sąlyga bus sudaryta Joniškio, Kelmės, Radviliškio, Šiaulių r. ir Šiaulių m. savivaldybių individualių namų gyventojams, kuriems bus sudarytos tinkamos MVA rūšiavimo sąlygos. Siekiant, kad Šiaulių regione būtų surinkta 80 proc. individualiose valdose susidarančių MVA, būtina aptarnauti ~50,0 tūkst. namų ūkių.






Savivaldybė	Individualių valdų skaičius	Individualių valdų skaičius, kurioms turi būti teikiama MVA tvarkymo paslauga	MVA surinkimo potencialas
	Vnt.	Vnt.	Tonos
Akmenės r. sav.	4.676	-	-
Joniškio r. sav.	6.631	6.444	902
Kelmės r. sav.	10.280	9.990	1.399
Pakruojo r. sav.	7.460	-	-
Radviliškio r. sav.	11.042	10.730	1.502
Šiaulių m. sav.	10.495	10.495	1.469
Šiaulių r. sav.	12.700	12.341	1.728
Regione iš viso	63.284	50.000	7.000


Projekto investicijos bus vykdomos laikotarpiu nuo 2026 iki 2028 m. (imtinai). 



Investicijų kategorija	Iš viso	2025	2026	2027	2028
	4.096.000	-	50.000	2.048.000	1.998.000
Žemė	-	-	-	-	-
Nekilnojamas turtas	-	-	-	-	-
Statyba, rekonstravimas, kapitalinis remontas ir kt. darbai	1.190.000	-	-	595.000	595.000
Įranga, įrenginiai ir kitas ilgalaikis turtas	2.806.000	-	-	1.403.000	1.403.000
Projektavimo, techninės priežiūros ir kitos su investicijomis į ilgalaikį turtą susijusios paslaugos	100.000	-	50.000	50.000	-
Projekto administravimas ir vykdymas	-	-	-	-	-
Kitos paslaugos ir išlaidos	-	-	-	-	-


Projekto įgyvendinimo trukmė – iki 2028 m. lapkričio 30 d. 
Teigiamos pasekmės priėmus Tarybos sprendimą – tobulinama Radviliškio rajono ir regiono komunalinių atliekų tvarkymo sistemos infrastruktūra, sukuriant biologiškai skaidžių maisto ir virtuvės atliekų, surinktų su žaliosiomis atliekomis, apdorojimo pajėgumus ir tokiu būdu prisidedant prie Valstybiniame atliekų prevencijos ir tvarkymo 2021–2027 m. plane iškeltų pagrindinių uždavinių įgyvendinimo. Tarybos sprendimas įsigaliotų jo pasirašymo dieną. 

VAPTP punktas	Užduotis	Terminas	Įgyvendinimo atsakomybės pasiskirstymas
260.1	Padidinti pakartotinai naudoti paruošiamų ir perdirbamų komunalinių atliekų kiekį	≥ 55 %	2025 m.	Įgyvendina Lietuvos valstybė
260.2	Padidinti pakartotinai naudoti paruošiamų ir perdirbamų komunalinių atliekų kiekį	≥ 60 %	2030 m.	
260.3	Sumažinti sąvartynuose šalinamų komunalinių atliekų kiekį	≤ 5 %	2030 m.	Įgyvendina savivaldybės / RATC
261.1	Atliekų susidarymo vietoje sutvarkytų biologinių atliekų ir rūšiuojamuoju būdu surinktų komunalinių atliekų kiekis turi sudaryti ne mažiau kaip:	≥ 60 %	2023 m.	Įgyvendina savivaldybės / RATC
		≥ 65 %	2024 m.	
		≥ 70 %	2025 m.	
		≥ 75 %	2026 m.	
		≥ 80 %	2027 m.	


. Galimos neigiamos priimto sprendimo projekto pasekmės ir kokių priemonių reikėtų imtis, kad tokių pasekmių būtų išvengta. 
Priėmus tarybos sprendimą, neigiamų pasekmių nenumatoma. 
. Kokius teisės aktus būtina priimti, kokius galiojančius teisės aktus būtina pakeisti ar pripažinti netekusiais galios priėmus sprendimo projektą.
Priėmus Tarybos sprendimą, keičiamų ar pripažįstamų negaliojančiais teisės aktų nėra.
. Sprendimo projektui įgyvendinti reikalingos lėšos, finansavimo šaltiniai. 
Patikslinus investicijų projektą bendra planuojama projekto vertė nesikeitė – 4 096 000,00 Eur be PVM (prašomas ES finansavimas – 3 481 600,00 Eur, Partnerių lėšos – 614 400,00 Eur (iš kurių Radviliškio rajono savivaldybės dalis – 86 016,00 Eur). Priėmus Tarybos sprendimą, bus reikalingos Savivaldybės biudžeto lėšos 2027–2028 m.
. Sprendimo projekto rengimo metu gauti specialistų vertinimai ir išvados.
Nėra. 
. Numatomo teisinio reguliavimo poveikio vertinimo rezultatai.
Vertinimas neatliekamas. 
. Sprendimo projekto antikorupcinis vertinimas. 
Tarybos sprendimo projekte nėra korupcijos požymių. Tarybos sprendimo projekto turinys nesudaro išskirtinių sąlygų ar nevienodų sąlygų subjektams, su kuriais susijęs jo įgyvendinimas. Priėmus Tarybos sprendimą, administracinė našta nebus didinama.
. Kiti, iniciatoriaus nuomone, reikalingi pagrindimai ir paaiškinimai.
Nėra.
. Pridedami dokumentai.
Nėra.



Statybos ir viešosios tvarkos skyriaus vyriausioji specialistė                                              Rasa Zviagina	






